
REPUBLIKA HRVATSKA
VARAŽDINSKA ŽUPANIJA
Upravni odjel za poslove
    Skupštine i župana
Povjerenstvo za provedbu natječaja
Varaždin, 28. kolovoza 2026.g.
	
	Sukladno članku 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08., 61/11.,4/18., 96/18.,112/19.,17/25.) Varaždinska županija, Upravni odjel za poslove Skupštine i župana, raspisao je javni natječaj objavljen u Narodnim novinama broj 95. od 28. kolovoza 2026. godine za prijam u službu: 

· SAVJETNIK  ZA INFORMATIKU – 1 izvršitelj na neodređeno vrijeme
Riječi i pojmovi koji imaju rodno značenje korišteni u ovim uputama i obavijestima odnose se jednako na muški i ženski spol, bez obzira na to jesu li korišteni u muškom ili ženskom rodu.

UPUTE I OBAVIJESTI KANDIDATIMA


1.1.  OPIS POSLOVA radnog mjesta SAVJETNIK ZA INFORMATIKU
	Zadatak 1:                                                                                                                          70%
· obavlja poslove u cilju upravljanja i razvoja informacijskih sustava i sustava upravljanja dokumentima,
· planira informatizaciju Županije, sudjeluje u izradi projektnih zahtjeva, projektne i tehničke dokumentacije informatizacije Županije,
· projektira, planira i rukovodi razvojem i uvođenjem informacijskog sustava te njegovim povezivanjem s drugim sustavima,
· izrađuje prijedloge proširenja i nabave informatičke i informacijsko-komunikacijske opreme,
· planira nabavu i sudjeluje u izradi projektnih zahtjeva, projektne i tehničke  dokumentacije vezane uz nabavu programske (softverske), sklopovske (hardverske) i komunikacijske opreme i informacijskih sustava
· planira nabavu i sudjeluje u izradi projektnih zahtjeva, projektne i tehničke  dokumentacije vezane uz nabavu telekomunikacijskih usluga u nepokretnoj i pokretnoj mreži, prijenosu podataka, 
· planira razvoj i implementaciju sustava za obradu i razmjenu elektroničkih (digitalnih) dokumenata,
· projektira, planira i rukovodi razvojem sustava za upravljanje dokumentima Županije,
· organizira prilagodbu korisničkih programa za primjenu u poslovanju Županije,
· organizira i kontrolira elektroničku obradu podataka i informacijski sustav Županije,
· skrbi o pravodobnom i pravilnom ispunjavanju  planova, programa i projekata informatizacije Županije, posebice o opskrbljenosti informatičkom opremom
· organizira i predlaže kontinuirano informatičko obrazovanje službenika Županije
· sudjeluje u izradi informatičkih projekata i uvođenju informacijskih sustava i pruža stručnu i inženjersku pomoć korisnicima informatičkih resursa za sva upravna tijela
· provodi mjere sukladno sustavu upravljanja informacijskom sigurnosti,
· koordinira, uspostavlja i provodi mjere kibernetičke sigurnosti,
· osiguravanje usklađenosti s važećim propisima iz područja kibernetičke sigurnosti,
· sudjelovanje u upravljanju rizicima informacijske i kibernetičke sigurnosti,
· koordiniranje postupanja u slučaju sigurnosnih incidenata,
· suradnja s nadležnim nacionalnim i drugim tijelima,
· redovno izvještavanja čelnika o stanju kibernetičke sigurnosti,
1. provodi mjere sigurnosti sukladno zakonskoj regulativi RH i međunarodnoj normi ISO/IEC 27001




	Zadatak 2:                                                                                                                          30%
· obavlja poslove u cilju upravljanja informatičkom podrškom te informatičkim i komunikacijskim resursima, a u skladu s potrebama, instalira, konfigurira i održava računalne mrežne poslužitelje i baze podataka, te mrežnu opremu, konfigurira domenu, daje pristupna prava mrežnim resursima unutar i izvan mreže Županije (Internet),
· upravlja sustavima elektroničke pošte, upravljanja dokumentima i razmjene elektroničkih (digitalnih) dokumenata,
· projektira, a u skladu s potrebama, postavlja i konfigurira sustav za sigurnosno arhiviranje podataka (backup) koristeći nova tehnička i programska rješenja,
· projektira, po potrebi postavlja i instalira sustav za zaštitu informacijskog sustava 
· projektira, postavlja i administrira sustav za pristup internetu i razmjenu e-pošte i o tome vodi evidenciju,
· planira poslove preventivnog održavanja opreme i zaštite programa i podataka
· vodi brigu o održavanju hardverske opreme,
· vodi brigu o sistemskom održavanju informacijskog sustava, prati rad poslužitelja i po potrebi surađuje s dobavljačima informatičke opreme i usluga
· nadzire i kontrolira dobavljače informatičke opreme i usluga, drugi poslovi po nalogu pročelnika, sukladno propisima te općim i pojedinačnim aktima županijskih tijela.



1.2. TESTIRANJE KANDIDATA radnog mjesta SAVJETNIK ZA INFORMATIKU
Za kandidate prijavljene na javni natječaj za radno mjesto savjetnik za informatiku koji ispunjavaju formalne uvjete natječaja provest će se prethodna provjera znanja i sposobnosti pisanim testiranjem,  intervjuom i provjerom praktičnog rada.  Pitanja kojim se testira provjera znanja i sposobnosti bitnih za obavljanje poslova radnog mjesta  za koje je raspisan natječaj temelje se na sljedećim propisima:
0. Zakon o informacijskoj sigurnosti („Narodne novine“ broj 79/07., 14/24.)
0. Zakon o kiberentičkoj sigurnosti („Narodne novine“ broj 14/24.)
0. Uredba o mjerama informacijske sigurnosti („Narodne novine“ broj 46/08.)
0. Uredba o uredskom poslovanju („Narodne novine“ broj 75/21.)
0. Zakon o javnoj nabavi  („Narodne novine“ broj 120/16., 114/22., 48/26.)
0.  Zakon o lokalnoj i područnoj (regionalnoj) samoupravi („Narodne novine“ broj 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13., 137/15., 123/17., 98/19. i 144/20. )

PRAKTIČNA PROVJERA RADA  SASTOJI SE OD POZNAVANJA:

· MS Windows operativnih sustava: napredno poznavanje MS Windows 10/11 operativnih sustava, te opće poznavanje serverskih sustava (Windows, Exchange, OneDrive i sl.), virtualizacija računala.
·  Naprednog poznavanja MS Office paketa: (Word, Excel, Outlook – instalacija i konfiguracija), osnovna znanja o SQL bazi podataka te rad sa dijeljenim mrežnim mapama (postavljanje korisničkih prava).
·  Mreža i sigurnosti: osnove računalnih mreža (konfiguracija mrežnih uređaja i spajanje računalne opreme na mrežu, VPN), sigurnost sustava (antivirusna zaštita, vatrozid), korisnički certifikati (potpisni i autentikacijski) te poznavanje i primjena Opće uredbe o zaštiti podataka (GDPR).

1.3. PODACI O PLAĆI radnog mjesta savjetnik za informatiku
Plaću čini umnožak koeficijenta složenosti poslova radnog mjesta na koje je službenik raspoređen i osnovice za obračun plaće, uvećan za 0,5% za svaku navršenu godinu radnog staža.
Koeficijent složenosti poslova  radnog mjesta savjetnika je 2,80.
Osnovica za izračun plaće iznosi 872,00 eura bruto.
Dodatak na radni staž izračunava se tako da se umnožak osnovice i  koeficijenta radnog mjesta pomnoži sa 0,5% za svaku navršenu godinu radnog staža.

PRAVILA I POSTUPAK TESTIRANJA

Po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na natječaj.

Po utvrđivanju identiteta, kandidatima će biti podijeljena pitanja za pisanu provjeru znanja.
Navedena pisana provjera traje 60 minuta.
Kandidati su se dužni pridržavati utvrđenog vremena i rasporeda testiranja.
Za vrijeme provjere znanja i sposobnosti nije dopušteno:
· koristiti se bilo kakvom literaturom odnosno bilješkama;
· koristiti mobitel ili druga komunikacijska sredstva;
· napuštati prostoriju u kojoj se provjera odvija:
· razgovarati s ostalim kandidatima
niti na bilo koji drugi način remetiti koncentraciju kandidata.

Kandidati koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad Povjerenstvo neće bodovati.

Na pisanoj provjeri znanja kandidatima se dodjeljuje od 1 do 10 bodova
Nakon pisane provjere kandidati koji ostvare 50% bodova pristupaju provjeri praktičnog rada. 
Na provjeri praktičnog rada kandidatima se dodjeljuje od 1 do 10 bodova.
Intervju se provodi samo s kandidatima koji su ostvarili najmanje 50% bodova  na pisanoj provjeri  i praktičnoj provjeri rada. 
Rezultati intervjua boduju se na isti način kao i pisana  provjera i praktična provjera rada  i to od 1 do 10 bodova. 
Kandidati koji su pristupili  testiranju imaju pravo uvida u rezultate provedenog postupka.
Nakon prethodne provjere znanja i sposobnosti  Povjerenstvo  utvrđuje rang listu kandidata prema ukupnom broju ostvarenih bodova. 
Izabrani kandidat pozvat će se da u primjerenom roku, a prije donošenja rješenja o prijmu u službu, dostavi uvjerenje nadležnog suda da se protiv njega ne vodi kazneni postupak i uvjerenje o zdravstvenoj sposobnosti za obavljanje poslova radnog mjesta te da dostavi na uvid izvornike dokaza o ispunjavanju formalnih uvjeta iz javnog natječaja, čiji su preslici priloženi uz prijavu na javni natječaj, a u slučaju nedostavljanja traženih isprava u ostavljenom roku, smatrati će se da je osoba odustala od prijma u službu. 
Vrijeme održavanja prethodne provjere znanja i sposobnosti kandidata bit će objavljeno na ovoj web stranici te na oglasnoj ploči Varaždinske županije, najkasnije pet dana prije održavanja provjere.

